Чихачёв, Пётр Александрович

Пётр Александрович Чихачёв (1808 чылдың август 16 [28], Гатчина, Санкт-Петербург губерниязы — 1890 чылдың октябрь 13, Флоренция, Тоскана, Италия) — географ, геолог база аян-чорукчу.

 Намдары 
Гатчины хоорайның директорунуң бажыңынга төрүттүнген.

1820 чылда адазы ажылындан үне бергенде, Царское Село хоорайга чурттай бергеннер. Бажыңынга эртем чедип, Петербургтуң университединче кирип алгаш, даштыкы чурттардан бээр лекциялар дыңнап чораан. 

Өоредилгезиниң соонда 1830 чылда дипломаттыг корпусче кирип алгаш, Константинопольда Россияның элчин черинге ажылдай берген.

1835 чылдан тура бодун географияга, аян-чорукка, эртем-шинчилел ажылынга бердинипкен. 

1842 чылда Алтайже ол черниң физика-географтыг байдалын, география база геологиязын шинчилээр экспедицияга чораан. Ол уеде аңаа кээп чорааш, Тываның девискээринче кирип, Тыва чурттуң географиязының, төөгузүнүң, геологиязының баштайгы шинчилекчизи деп адаттынып чоруур. 

Ол экспедицияның түңнелинде «Путешествие в Восточный Алтай», деп ажылы Парижке 1845 чылда үнген («Voyage scientifique dans l’Altaï oriental et les parties adjacentes de la frontière de Chine par Pierre de Tchihatcheff…»).

Петр Александровичиниң кол ажыдыышкыны — Кузнецкиде хөмүр-даш чыдынын ажытканы. 

Петр Александровичиниң ады-биле Алтайда улуг кырларның бирээзи —  Чихачёв кырларын адаан, аңаа ол уезинде шинчилел ажылдарын кылып турган.

1863 чылдан 1864&nbsp;чылга чедир Армения, Курдистан, Чөөн Фракия база Биче Азияже 8 экспедицияларны баштаан. 

Американың Каттышкан Штаттарынга аян-чорук кылып чорааш, Россия биле АКШ-тың келир үези күчүлүг боорун чугаалап чораан.

Орус Географтыг Ниитилелдиң кежигүнү.

1869 чылда өгленип алгаш, Флоренцияга чурттап чорааш, аңаа чок болган.

 Библиографиязы 

 Tchihatcheff P. Voyage scientifique dans l’Altai oriental. Paris: Gide et comp., 1845. 466 p.
 Tchihatcheff P. Lettres sur la Turquie, 1850
 Tchihatcheff P. Asie Mineure: Description physique, statistique et archéologique de cette contrée, 8 vol. 1852—1868
 Tchihatcheff P. Le Bosphore et Constantinople, 1864, 2 éd. 1877
 Tchihatcheff P. Considérations géologiques sur les îles Océaniques, 1878
 Tchihatcheff P. Espagne, Algérie et Tunisie, 1880
 Tchihatcheff P. Études de géographie et d’histoire naturelle, 1890

 Орус дыл кырында парлаан чүүлдери 





 Демдеглелдер 

 Литература 

 Чихачев, Петр Александрович // Русский биографический словарь : в 25 томах. — СПб.—М., 1896—1918.
 Чихачев, Петр Александрович // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.



 Родионова Т. Ф. Знаменитые географы и путешественники братья Чихачёвы — уроженцы Гатчины // Гатчина: Страницы истории. — С. 69—70.

 Шөлүглер 

 П. А. Чихачёв, «Путешествие в Восточный Алтай. 1842 г.» на «Живых дорогах Сибири»
Аңгылал:Алфавиттээн кижилер
Аңгылал:Августтуң 28 төрүттүнген
Аңгылал:Category:Императорнуң Санкт-Петербургта университединиң доозукчулары